พึ่งได้มาสังเกตตัวเองเมื่อเช้าครับ ตอนอาบน้ำ สังเกตเจอว่ามีสิ่งผิดปกติเกิดขึ้นตรงปลายรูอวัยวะของตัวเอง มีตุ่มเนื้อขาวๆ มันเกิดจากอะไรครับ ควรไปพบแพทย์มั้ย
สวัสดีค่ะ อาการมีเนื้อเป็นตุ่มๆขึ้นมาตรงรูปัสสาวะเพศชายนั้น อาจเกิดมาจาก เริมที่อวัยวะเพศมาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส สาเหตุอื่นๆเช่นหูดหงอนไก่ หูดข้าวสุก ซึ่งหูดอาจเป็นตุ่มเนื้อขาวๆ ไม่มีอาการอะไรชัดเจนได้ หรือเป็นรูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง ถ้าเป็นตุ่มไขมันตามปกติก็ยังเป็นไปได้เช่นกันในเบื้องต้น ไม่ไปบีบหรือแกะบริเวณตุ่มดังกล่าวนี้เอง ใช้น้ำเปล่าสะอาดล้างเบาๆ งดการทำกิจกรรมทางเพศไปก่อนหากเป็นตุ่มที่มีลักษณะคล้ายหนอง มีเลือดและหนองไหลจากแผล ปวด บวมมาก มีไข้ ปัสสาวะแสบขัด หรือจำนวนมากขึ้น ตุ่มใหญ่ขึ้น ดูลุกลาม ก็ควรไปพบแพทย์เพื่อตรวจเพิ่มเติม